text: Punt d'or a Riazor (3-3)
  El Recam Làser Caldes ha sumat un valuós punt després d'empatar a 3 contra el Liceo en partit corresponent a la 13a jornada de l'OK Lliga. El Caldes, remuntant dos gols en contra, ha sigut capaç d'igualar el matx.
  Abans del partit ha arribat la mala noticia de la baixa d'última hora de Miras amb molésties. La bona, el retorn de Rodríguez a la convocatòria.
  El duel ha començat amb domini vallesà amb bones arribades. Rovira ha pogut fer el primer en una bola al segon pal que ha marxat per poc. Al minut 9, una blava a Adroher, ha permès a Rovira disposar d'una directa però Grau ha aturat el llançament. Pocs minuts després, una nova blava al Liceo, aquest cop a Torres, ha donat l'opció d'anotar a Rosa però no ha trobat el gol. Amb el pas dels minuts els de Copa han agafat el ritme del partit i en dos minuts màgics, Adroher, primer de penal i després de directa, ha fet el 2 a 0 amb el que s'ha arribat al descans.
  Al segon temps el Caldes ha sortit fort amb l'objectiu de retallar distàncies. Al minut 27, Roger Acsensi ha pogut anotar des de el punt de penal però no ha superat a Grau. Un minut després, Sito Ricart ha fet el 2 a 1 amb una definició perfecte. Adroher, al minut 35, ha regalat un fantàstic gol des de la directa anotant el 3 a 1. Al minut 37 ha arribat el minut estel.lar de Ferran Rosa amb dos gols seguits, el primer amb un "Cacau" des de la frontal i el segon aprofitant el "Power-play" per vermella a un membre de la banqueta del Liceo. Al 42, Camps ha aturat una pena màxima a Adroher. En els darrers minuts, el quadre de Juan Copa ha apretat però els calderins han resistit les arribades i fins i tot han pogut fer el quart.
  Punt d'or del Recam Làser Caldes en una de les pistes més complicades del continent. Partit complet amb una gran versió dels de Candami. La nota negativa la baixa de Miras que serà dubte pel darrer encontre de l'any contra l'Igualada a la Torre Roja. Ara, els arlequinats es mantenen en la 5a posició i refermen la seva candidatura per acabar entre els 4 primers.